open-index/open-wikipedia-markdown huggingface dataset:
Čierňanka (prítok Kysuce)

**Čierňanka** je rieka na severe Slovenska, na horných Kysuciach, na území okresu Čadca. Má dĺžku . Je to ľavostranný prítok Kysuce a je tokom IV. rádu. Zaberá povodie , priemerný sklon toku je 14 ‰, na dolnom toku 4,6 ‰, priemerný prietok dosahuje v ústí /s a špecifický odtok je 17,91 l/km²/s. Horný tok, po sútok s Čadečkou, sa často označuje ako *Skaliťanka*. Severná hranica povodia Čierňanky je zároveň súčasťou Hlavného európskeho rozvodia.

## Prameň
Pramení v Jablunkovskom medzihorí pod sedlom Príslop v nadmorskej výške približne , neďaleko slovensko-poľskej štátnej hranice.

## Opis toku
Najprv tečie na západ územím obce Skalité, cez jej miestne časti Serafínov a Kudlov, následne priberá ľavostrannú Vreščovku, esovito sa stáča a sprava priberá Rieku. Ďalej výraznejšie rozširuje svoje koryto, na krátkom úseku pokračuje na severozápad a z pravej strany priberá Čadečku. Potom sa oblúkom stáča na juhozápad, preteká obcou Čierne, kde sprava priberá Čierny potok a Markov potok. Následne preteká cez obec Svrčinovec, kde priberá pravostranný Šľahorov potok, koryto mení smer toku na juh a vstupuje na územie mesta Čadca. Tu preteká cez mestskú časť Podzávoz, kde vstupuje do Hornokysuckého podolia (podcelku Turzovskej vrchoviny) a priberá zľava Čadečanku a sprava Milošovský potok. Napokon sa stáča, na krátkom úseku tečie na juhovýchod a na okraji Čadce sa vlieva do Kysuce.

## Geomorfologické celky
*Jablunkovské medzihorie
*Turzovská vrchovina

## Prítoky
*ľavostranné: Čanecký potok, Vreščovka, Rajský potok, Stankovský potok, Čadečanka
*pravostranné: Rieka, Čadečka, Valov potok, Čierny potok (), Markov potok, Šľahorov potok, Milošovský potok

## Ústie
Do Kysuce ústi na území mesta Čadca, severne od centra mesta a v blízkosti železničnej stanice, v nadmorskej výške cca 

## Obce
Čierňanka preteká územím troch obcí a jedného mesta:
*Skalité
**Serafínov
**Kudlov
*Čierne
**Vyšný koniec
*Svrčinovec
*Čadca
**Podzávoz

## Referencie

## Iné projekty

## Externé odkazy
* Poloha na turistickej mape

Kategória:Rieky na Slovensku
Kategória:Povodie Kysuce
Kategória:Vodné toky v Jablunkovskom medzihorí
Kategória:Vodné toky v Turzovskej vrchovine
Kategória:Vodné toky v okrese Čadca
Zygmunt Krasiński

**Zygmunt Krasiński** (*pseudonym Spiridion Prawdzicki*) (* 19. február 1812, Paríž – † 23. február 1859, Paríž) bol poľský básnik a dramatik. Bol potomkom magnátskej rodiny Krasińských. Považovaný za jedného z troch tzv. veštcov poľskej literatúry, vedľa Adama Mickiewicza a Juliusza Słowackého.

## Život

Narodil sa v roku 1812 v Paríži. Študoval právo vo Varšave, a neskôr v Ženeve, kde poznal Adama Mickiewicza. Zaujímal sa hlavne o literatúru a európsku filozofiu. Najväčší vplyv na jeho zmýšľanie a celý život mal jeho otec, Wincenty Krasiński - generál slúžiaci v armáda Napoleona Bonaparta, a neskôr lojálny poddaný ruského cára. Okrem vzbury ešte mladého básnika nikdy sa mu nepodarilo vymaniť spod vplyvu otca, ktorý ovplyvňoval jeho politické názory, ako aj osobný život (vynútil si jeho manželstvo z Elizou Branickou, napriek láske básnika k Delfíne Potockej). Krasiński nikdy neukončil štúdiá - rezignoval na ne po tom, ako mu otec zabránil zúčastniť sa na vlasteneckej demonštrácii. Utiekol z domova, aby sa aspoň čiastočne uvoľnil spod vplyvu otca. 
Žil hlavne vo Francúzska a v Taliansku.

## Dielo
[thumb|vľavo|266px|Zygmunt Krasiński, [Ary Scheffer, Národné múzeum]]
Prvé literárne pokusy začal ešte vo Varšave, avšak meno si získal až po napísaní *Nebožskej Komédie* v roku 1835. Do jeho najväčších prác okrem Nebožskej komédie patria: *Irydión* (1836), *Agaj-Han* (1834) a tiež *Žalmy budúcnosti* (1844-1848). V Krasińského tvorbe jasne cítiť vplyv jeho otca v najmä v dilemách a rozkolísanosti osoby hlavného hrdinu na tému zmyslu ozbrojených povstaní a ozbrojeného boja o samostatnosť (Krasiński sa domnieval, že problém samostatnosti Poľska leží v rukách prozreteľnosti). Často sa objavujú tiež motívy späté z mesianistickým prúdom. Krasińského diela získali uznanie hlavne vďaka mylnej interpretácii. Súdobí básnici sa domnievali, že vyzýva do ozbrojeného zápasu, zatiaľ čo sám básnik bol jeho odporcom.

Sústredená pozornosť na otázky reflexívnej básnickej výpovede vtlačila jeho dielu črty orginality a umeleckej sugestívnosti. Dodnes v nich možno obdivovať silu básnického výrazu, malebnosť poetickej dikcie a svojráznosť myšlienok, zaodetých do precíznej formy básnickej výpovede, ktorými obohatil nielen poľskú, ale aj svetovú literárnu tvorbu.

Zygmunt Krasiński zomrel v roku 1859 v Paríži. Po smrti boli jeho telesné pozostatky prevezené do Opinogóry neďaleko Ciechanowa, kde sa teraz nachádza múzeum romantizmu.

## Literatúra
* SUDOLSKI, Zbigniew: *Zygmunt Krasiński.* Warszawa : Wiedza powszechna, 1974. 408 s.
 
## Iné projekty

## Externé odkazy
* Zygmunt Krasiński 

Krasiński, Zygmunt
Krasiński, Zygmunt
Krasiński, Zygmunt
Krasiński, Zygmunt
Krasiński, Zygmunt
Krasińsi, Zygmunt
Demänovka

**Demänovka** môže byť:

* vodný tok na Liptove, pozri Demänovka (riečka)
* tradičný slovenský bylinný likér, pozri Demänovka (likér)
Xming

Xming je plnohodnotný X Window System server pre Microsoft Windows, ktorý sa dá veľmi jednoducho nainštalovať a používať. Je založený na tých istých zdrojových kódoch ako Cygwin/X, ale nie je závislý od prostredia Cygwin, alebo knižnici cygwin1.dll z tohto prostredia.  

Xming X Server pre Windows, je vytvorený z Xorg (X11R6.9) krížovým prekladom pomocou MinGW a Pthreads-Win32.

Xming je slobodný softvér s licenciou GPL.

Kategória:X servery
Kategória:Slobodný softvér
Tomáš Harant

**Tomáš Harant** (* 28. apríl 1980, Žilina) je bývalý slovenský hokejový obranca. Meria 191 cm, váži 91 kg (2006). V súčasnosti je asistent trénera v klube Vlci Žilina, s ktorým podpísal zmluvu do konca sezóny 2025/26.

## Klubový hokej
* MsHK Žilina (1997-2000, 2001-03, 2012)
* HC Oceláři Třinec (2000/01) 
* HC Havířov (2002/03)
* Dinamo Moskva (2003/04)
* HC Energie Karlovy Vary (2004/05)
* HC České Budějovice (2005/06)

Draftoval ho klub Nashville Predators v roku 2000 v 6. kole ako 173. v poradí. Pred sezónou 2006/07 mal namierené do švédskej Mory IK, ale napokon prekvapivo podpísal ročnú zmluvu s klubom NHL New Jersey Devils. Odohral 54 zápasov v AHL za Lowell Devils, v ktorých strelil 1 gól a na 23 prihral. Od sezóny 2007/08 je hráčom Mory IK.

## Reprezentácia
V slovenskej reprezentácii spolu odohral 59 zápasov, strelil 1 gól.

### [[Majstrovstvá sveta v ľadovom hokeji 2006|MS 2006]]
Tréner František Hossa ho nominoval na Majstrovstvá sveta v lotyšskej Rige. Po neistom začiatku predviedol niekoľko pekných obranných zákrokov.

### [[Majstrovstvá sveta v ľadovom hokeji 2007|MS 2007]]
Tréner Július Šupler ho nominoval na Majstrovstvá sveta 2007 v Rusku. Do štatistík sa zapísal len dvoma mínusovými bodmi. Jeho mužstvo vypadlo so Švédskom vo štvrťfinále a obsadilo 6. miesto.

### Štatistika na významných podujatiach

## Externé odkazy
* 

Kategória:Slovenskí hokejisti
Kategória:Hráči MsHK Žilina
Kategória:Hráči HC Havířov
Kategória:Hráči HK Hradec Králové
Kategória:Hráči HC Karlovy Vary
Kategória:Hráči HC Třinec
Kategória:Hráči HC České Budějovice
Kategória:Hráči Lowell Devils
Kategória:Hráči Pirátov Chomutov
Kategória:Hokejisti Dinama Moskva
Kategória:Hokejisti draftovaní klubom Nashville Predators
Kategória:Účastníci MS v hokeji 2006
Kategória:Účastníci MS v hokeji 2007
Kategória:Osobnosti zo Žiliny
Oto Haščák

**Oto Haščák** (* 31. január 1964, Martin) je bývalý slovenský hokejový útočník. Skaut hokejovych talentov v New York Rangers. Má syna Mareka, ktorý bol tiež hokejista a reprezentant.

## Klubový hokej
S hokejom začínal v rodnom meste, v mužstve ZŤS Martin. V česko-slovenskej lige debutoval v roku 1984 ako hráč Dukly Trenčín, kde prestúpil v rámci povinnej vojenskej služby. V roku 1989 bol draftovaný Bostonom Bruins v 7. kole zo 143. miesta. Hokejovo však pôsobil výlučne v Európe - vo švédskej Elitserien i prvej divízii, nemeckej DEL, českej extralige a fínskej SM-liige. Kariéru ukončil v sezóne 2000/01 v Dukle Trenčín.

### Štatistiky

## Reprezentácia

### Olympiáda
Reprezentoval Česko-Slovensko na ZOH 1988 (6. miesto),Slovensko na ZOH 1994 (6. miesto) a ZOH 1998 v neúspešnej kvalifikačnej časti.

### Majstrovstvá sveta
Za Česko-Slovensko sa zúčastnil dvoch svetových šampionátov (1989 a 1990), na oboch získal bronz.

Za Československú reprezentáciu odohral **62** zápasov a strelil **11** gólov.

V marci 1994 sa konali v Spišskej Novej Vsi a Poprade MS 1994 C kategórie, pričom do B-kategórie postupoval iba celkový víťaz. Podujatie sa konalo v priebehu rozbehnutej klubovej sezóny, čo znemožnilo účasť hráčov z NHL a problém bol i so získaním tých, ktorí pôsobili v európskych ligách. Ota Haščáka uvoľnil jeho klub Frölunda Göteborg len na posledný zápas s Bieloruskom. Po jeho prílete bolo Slovensko v tabuľke na druhom mieste (kvôli remízam s Kazachstanom a Ukrajinou) a zaostávalo o dva body práve za Bieloruskom - takže na postup potrebovalo víťazstvo. Dramatické stretnutie skončilo tesnou výhrou Slovenska 2:1, pričom Haščák strelil oba góly víťaza.

Zúčastnil sa aj MS 1995 v Bratislave, kde Slovensko postúpilo do najvyššej kategórie a prvého šampionátu so slovenskou účasťou v tejto kategórii - MS 1996 vo Viedni, kde bol kapitán.

V slovenskej reprezentácii spolu odohral **60** zápasov, strelil **17** gólov. 

### Štatistika na významných podujatiach

## Trénerská kariéra
Po skončení kariéry zostal pri hokeji. Najskôr sa stal hrajúcim trénerom Dukly Trenčín, následne sa stal viceprezidentom klubu. Od sezóny 2003/2004  do sezóny 2005/2006 bol skautom tímu Boston Bruins v NHL. Od sezóny 2006/2007 do sezóny 2009/2010 bol skautom Los Angeles Kings. Od sezóny 2010/2011 je skautom New York Rangers.

## Externé odkazy
* 
* Oto Haščák na eliteprospects.com

Kategória:Narodenia v 1964
Kategória:Česko-slovenskí hokejisti
Kategória:Slovenskí hokejisti draftovaní NHL
Kategória:Hokejisti draftovaní klubom Boston Bruins
Kategória:Hráči MHC Martin
Kategória:Hráči Dukly Trenčín
Kategória:Hráči HC Zlín
Kategória:Hráči HC Vsetín
Kategória:Slovenskí hokejisti
Kategória:Slovenskí olympionici
Kategória:Slovenskí hokejoví útočníci
Kategória:Česko-slovenskí olympionici
Kategória:Účastníci MS v hokeji 1989
Kategória:Účastníci MS v hokeji 1990
Kategória:Účastníci MS v hokeji 1996
Kategória:Hráči Södertälje SK
Kategória:Hráči Frölunda HC Göteborg
Kategória:Hráči Ässät Pori
Kategória:Osobnosti z Martina
Kategória:Hráči ESV Kaufbeuren
Kategória:Hokejisti na Zimných olympijských hrách 1998
Miroslav Hála

**Miroslav Hála** (* 29. január 1979) je bývalý  slovenský profesionálny hokejový brankár. Je odchovancom klubu Dukla Trenčín. Drží rekord v slovenskej hokejovej extralige v počte minút bez inkasovaného gólu, keď v piatich zápasoch za sebou a celkovo **322 minút a 38 sekúnd** nelovil puk zo svojej siete. 

## Klubový hokej
Miroslav Hála začínal s hokejom v rodnom Trenčíne. Okrem materskej Dukly Trenčín pôsobil aj v Žiline, Liptovskom Mikuláši a prvoligových tímoch Senice a Piešťan. V súťažnom ročníku 2010/2011 sa rozlúčil so slovenskou extraligou a prvýkrát v kariére sa vybral do zahraničia, kde pôsobil v anglickom klube Guildford Flames. V anglickej EPIHL sa postavil do bránky v tridsiatich štyroch súťažných stretnutiach. Sezónu 2011/2012 začal v nemeckej druhej lige v klube Lausitzer Füchse, ale po štyroch zápasoch a takmer trojmesačnej pauze sa presťahoval do Francúzska, kde pôsobil v tíme najvyššej francúzskej súťaže Neuilly-sur-Marne. Pred sezónou 2012/2013 sa po troch rokoch vrátil do rodného Trenčína. Po šiestom extraligovom kole v Trenčíne predčasne ukončil pôsobenie. Sezónu dohral v 1. hokejovej lige v klube HK Gladiators Trnava za ktorú odchytal 27 stretnutí. V sezóne 2013/14 chytal dve súťaže. 1. hokejovú ligu za HK Gladiators Trnava za ktorú odchytal 46 stretnutí a 2. hokejovú ligu za klub MHK Dubnica nad Váhom za ktorú odchytal 25 stretnutí. V sezóne odchytal dohromady 71 zápasov. V sezóne 2014/15 chytal naďalej za klub HK Gladiators Trnava v 1. hokejovej lige.

## Štatistiky - Základná časť

## Štatistiky - Play-off

## Reprezentačná kariéra

## Referencie

## Zdroj
* Miroslav HÁLA na eliteprospects.com
* Miroslav Hála na eurohockey.com

Kategória:Narodenia v 1979
Kategória:Slovenskí hokejisti
Kategória:Hráči Dukly Trenčín
Kategória:Osobnosti z Trenčína
Kategória:Hráči MHK Dubnica nad Váhom
Kategória:Slovenskí hokejoví brankári
Vladimír Hiadlovský (hokejista, 1960)

**Vladimír Hiadlovský** (* 23. november 1960) je bývalý slovenský hokejový brankár, ktorý sa po skončení aktívnej kariéry venuje trénerskej činnosti. Jeho synovia Vladimír a Tomáš sú takisto hokejoví brankári.

## Klubový hokej
Ako brankár Dukly Trenčín sa podieľal na zisku federálneho titulu v sezóne 1991/92. Neskôr pôsobil v rakúskom Zell am See a HK Dubnica.

## Reprezentácia
V slovenskej reprezentácii odchytal **3** zápasy.

## Trénerské pôsobenie
Bol trénerom prvoligových mužstiev Trnavy, Prievidze a Senice. V sezóne 2004/05 (v čase výluky NHL) pôsobil ako tréner Dukly Trenčín. V ročníku 2006/07 bol asistentom žilinského trénera Dušana Gregora, pred ďalšou sezónou sa stal hlavným trénerom. V novembri 2007 bol vedením odvolaný a nahradil ho asistent Richard Turaz. Neskôr bol asistentom trénera v HKM Zvolen a BK Mladá Boleslav. 

## Referencie

## Externé odkazy
* Vladimír Hiadlovský na eliteprospects.com
* Vladimír Hiadlovský na eurohockey.com

Kategória:Narodenia v 1960
Kategória:Slovenskí hokejoví brankári
Kategória:Slovenskí hokejisti
Kategória:Slovenskí hokejoví tréneri
Kategória:Hráči Dukly Trenčín
Kategória:Hráči HC Vítkovice
Kategória:Hráči MHK Dubnica nad Váhom
Pole (údajová štruktúra)

**Pole** (iné názvy: **pole dát**, **dátové/údajové pole**; , menej často: *field*) je údajová štruktúra s jedným alebo viacerými rozmermi, v ktorom sa vyskytujú len homogénne položky (položky rovnakého typu).

Typická deklarácia:
* jazyk C: *int pole[50]* – jednorozmerné pole 50 celých čísel s indexom 0 až 49
* jazyk Pascal: *pole:array [1..50] of real* – jednorozmerné pole reálnych čísel s indexom 1 až 50
* jazyk Pascal: *pole:array ['a'..'h', 1..8] of integer* – dvojrozmerné pole celých čísel s indexami 'a' až 'h' a 1 až 8 – napríklad takto možno implementovať šachovnicu, záporné čísla by boli čierne a kladné čísla biele figúrky

Význam polí v informatike je nesporný. Programátor môže namiesto vytvárania nových premenných nesúcich hodnoty rovnakých dátových typov vytvoriť jednu premennú typu *array* a prideliť jej viacero hodnôt.

## Pozri aj
*Pole dát

Kategória:Údajové štruktúry
Kategória:Dátové typy
Prúdenie tepla

**Prúdenie tepla** alebo **(tepelná) konvekcia** je jeden zo spôsobov šírenia tepla v kvapalinách a plynoch, pri ktorom sa premiestňujú priamo častice s väčšou energiou.

## Princíp
Konvekcia je založená na tom, že hustota látky sa významne mení s teplotou a preto keď majú jej rôzne oblasti rôznu teplotu, dochádza vplyvom gravitačných síl k prirodzenému prúdeniu a následne premiešavaniu a vyrovnávaniu teplôt. Konvekciu môžeme pozorovať napríklad v hrnci s vodou pri zohrievaní na sporáku, kde zohriata a ľahšia voda stúpa a dole ju nahrádza chladnejšia voda z vyšších vrstiev kvapaliny.

V beztiažovom stave rozdiel hustôt nespôsobí pohyb častí kvapaliny, takáto prirodzená konvekcia vtedy preto neprebieha.

## Rozdelenie
# Prirodzená konvekcia - nastáva účinkom gravitácie a smer prenosu tepla má zvislý smer. Teplo stúpa nahor, pretože teplejšie časti kvapalín a plynov majú menšiu hustotu.
# Nútená konvekcia - nastáva ak je prúdenie vnútené (napríklad ventilátorom v miestnosti), vtedy smer prenosu tepla závisí od smeru prúdenia tekutiny.

V porovnaní s vedením tepla môže byť prúdenie tepla rýchlejšie.

Kategória:Termika
Kategória:Mechanika tekutín
Milada Želenská

**Milada Želenská**, rod. Frýdová (* 16. január 1897, Příbram – † 28. september 1974, Praha) bola česká herečka, bývalá členka Slovenského národného divadla v Bratislave (1931-1943, 1945-1946, 1951-1954) neskôr členka činohry Novej scény (1946-1951). Vynikla v ľahkom konverzačnom repertoári.

Kategória:České divadelné herečky
Kategória:Osobnosti z Příbramu
Ivona Krajčovičová

**Ivona Krajčovičová**, rod. **Čabiňáková** (* 6. máj 1960, Bratislava) je bývalá slovenská herečka, neskôr podnikateľka.

Do širšieho povedomia sa pravdepodobne zapísala jednou z hlavných postáv v TV seriáli Andreja Lettricha *[[Povstalecká história]]* (1984). Na obrazovke však nachádzala uplatnenie už ako poslucháčka herectva. Pre televízne médium tak natočila zhruba päťdesiatku titulov bez ohľadu na žáner. V Česku sa výraznejšie presadila až vo filmových dielach Víta Olmera, predovšetkým v jeho komédiách *Co je vám, doktore?* (1984) a *Jako jed* (1985). Jednako, na striebornom plátne sa vyskytovala už sporadicky. 

V divadle neúčinkovala a v rozhlase či dabingu sa realizovala len vzácne. Je vydatá, so svojím manželom, niekdajším režisérom, má dve deti a žije v rodnom meste. 

## Vzdelanie
Absolvovala odbor herectva na divadelnej fakulte Vysokej školy múzických umení (VŠMU) v Bratislave. Jej ročníkovým vedúcim bol Mikuláš Huba a spolužiakmi iní známi umelci ako Paľo Juráň, Táňa Kulíšková, Štefan Skrúcaný, Zuzana Frenglová či Pavol Topoľský. Podľa vyjadrenia Topoľského pre košický *[[Korzár (denník)|Korzár]]*, o&nbsp;štúdium na VŠMU sa vtedy uchádzalo 250 kandidátov, prijali dvanástich.

Následne začala pôsobiť na voľnej nohe – bez prípadného angažmánu v divadle. Javiskový prednes si tak vyskúšala výhradne v školských inscenáciách.

; Súpis divadelných postáv na VŠMU
* 1983: *Starý zaľúbenecalebo Štyri svadby na jednom pohrebe* (ako Panna Beloritka) • r. M. Huba • p.&nbsp;18.6.1983 
* 1984: *Kto sa bojí Virgínie Woolfovej?* (ako Martha) • r. M. Gogálová • p. 28.1.1984  
* 1984: *Kráľovná noci v kamennom mori* (ako Veronika Kocherová) • r. Ľ. Vančíková • p. 21.4.1984

## Labutia rola
[náhľad|upright=0.8|Pri podpisovaní autogramov herečka uprednostňovala [Y.]]
Začiatkom 90. rokov umeleckú kariéru zo zdravotných dôvodov predčasne ukončila, orbitocelulitidu citovala až po rokoch pre médiá. Napriek svojmu zotaveniu, k herectvu ako takému sa už nikdy nevrátila. S manželom Petrom Opáleným, založila neskôr vlastnú produkčnú agentúru. 

Vo svojej poslednej známej role v 2-dielnej TV adaptácii rozprávky *Kúzelník Tobiáš* (1994), paradoxne jej prvej v úlohe mamy, odchádza zo záverečnej scény slovami: *„Ďakujem Vám! Dovidenia!“*

## Filmografia
### Film

### Televízia

### Dabing

## Poznámky


## Referencie

## Iné projekty

## Externé odkazy

; ako Ivona Krajčovičová
* ''Ivona Krajčovičová'' v databáze SFÚ
* ''Ivona Krajčovičová'' na portáli ČSFD
* ''Ivona Krajčovičová'' na portáli FDb
* ''Ivona Krajčovičová'' na portáli IMDb
* ''Ivona Krajčovičová'' na portáli TMDb

; ako Yvona Krajčovičová
* ''Yvona Krajčovičová'' v databáze DÚ
* ''Yvona Krajčovičová''  na portáli TMDb

Kategória:Osobnosti z Bratislavy
Kategória:Slovenské filmové herečky
Kategória:Slovenské televízne herečky
Kategória:Slovenské dabingové herečky
Jazdectvo

**Jazdectvo** alebo **kavaléria** môže byť:
* oddiel jazdcov (napr. policajný)
* vojsko bojujúce na koňoch, pozri jazdectvo (druh pozemných vojsk) 

**Jazdectvo** môže byť aj šport spojený s jazdou na koni, pozri jazdectvo (šport)
Súťaž všestrannej spôsobilosti

**Súťaž všestrannej spôsobilosti** (; pôvodne: **military**, ) je jazdecká disciplína, ktorá je kombináciou drezúry, cross country a parkúru. Vyvinula sa zo spôsobu testovania koní pre vojenské potreby (pozri kavaléria).

Každá z disciplín má vlastné bodové ohodnotenie a celkový výsledok vznikne súčtom bodov za všetky tri disciplíny. Ak má dvojica dosiahnuť dobrý výsledok, musí výborne zvládnuť všetky tri disciplíny.

Military vzniklo pôvodne z potreby testovať spôsobilosť koní pre náročné potreby armády, až časom sa pretrasformovalo na športovú disciplínu.

## Drezúra
Elegancia+kontrola: jazdec s koňom predvádzajú v súhre povinnú zostavu. Za nedostatočne prevedené prvky povinnej zostavy sa prideľujú trestné body.

## Cross-country
Terénna skúška – hodnotenie fyzickej kondície. Jazda na .

Bodové hodnotenie: 
* zastavenie pred prekážkou – odmietnutie poslušnosti 20 trestných bodov, po trojnásobnom odmietnutí, diskvalifikácia
* pád koňa – diskvalifikácia
* pád jazdca – 60 trestných bodov
* dojazd po časovom limite – za každú sekundu 1 trestný bod

## Parkúr
Bodové hodnotenie:
* zhodenie prekážky – 4 trestné body
* odmietnutie poslušnosti – 4 trestné body
* dojazd po časovom limite – za každú sekundu jeden trestný bod

Vyhráva jazdec, ktorý vo všetkých troch disciplínach získa najmenej trestných bodov.

Military je olympijskou disciplínou.

Kategória:Jazdectvo
Skijöring

right|thumb|Skijöring v Šaci

**Skijöring** alebo **skijoering** je športová lyžiarska disciplína, v ktorej je lyžiar ťahaný koňom, sobom, psami alebo motorkou. 

Skijöring vznikol v škandinávskych krajinách pred niekoľkými storočiami ako spôsob cestovania na dlhé vzdialenosti v zime. Laponci sa nechávali ťahať na lyžiach sobmi. V súčasnosti je najrozšírenejšie ťahanie lyžiara koňom a to v dvoch variantoch:
* na koni sedí jazdec
* koňa riadi lyžiar

Okolo roku 1950 sa skijöring začal rozširovať v Severnej Amerike a stala sa z neho športová disciplína.

Na Slovensku sa zatiaľ skijöring ako súťažná športová disciplína nevyskytuje. Ako atrakciu ho prevádzkujú v niektorých jazdeckých kluboch.

## Rozdelenie
*Skijöring so psom - dog skijöring
*Skijöring s koňom
*Skijöring s motorkou

## Externé odkazy
* Severoamerická skijöringová asociácia - NASJA

Kategória:Individuálne športy
Kategória:Jazdectvo
Kategória:Lyžovanie
Military

**Military** môže byť:

*bývalý názov pre jazdeckú disciplínu Súťaž všestrannej spôsobilosti
*jeden z variantov paintballu
Marián Horváth

**Marián Horváth** (* 28. november 1965, Spišská Nová Ves) je bývalý slovenský hokejový útočník. Pôsobil najprv v Československu a na Slovensku v tímoch HK Spišská Nová Ves,  Dukla Trenčín, HC Slovan Bratislava, Plastika Nitra a  HK Spartak Dubnica neskôr v zahraničí v Nemecku a Nórsku v hokejových súťažiach. Neskôr sa opäť vrátil na Slovensko a kariéru ukončil v tíme Plastika Nitra. Draftoval ho tím Los Angeles Kings v roku 1985 v 12. kole ako 240. v poradí. V minulosti pôsobil ako tréner HK Spišská Nová Ves.

## Reprezentácia

V slovenskom drese odohral **3** zápasy, neskóroval.
Reprezentoval Československo na Majstrovstvách sveta v ľadovom hokeji hráčov do 18 rokov v roku 1983, na Majstrovstvách sveta v ľadovom hokeji hráčov do 20 rokov v roku 1985.

## Externé odkazy

* 
* 

Kategória:Narodenia v 1965
Kategória:Slovenskí hokejisti
Kategória:Slovenskí hokejisti draftovaní NHL
Kategória:Hokejisti draftovaní klubom Los Angeles Kings
Kategória:Hráči HC Slovan Bratislava
Kategória:Hráči HK Nitra
Kategória:Hráči HK Spišská Nová Ves
Kategória:Hráči Dukly Trenčín
Kategória:Hráči MHK Dubnica nad Váhom
Bezdrôtový prístupový bod

::*WAP môže byť aj skratka pre [[Wireless Application Protocol]].*
thumb|Bezdrôtový prístupový bod Planet WAP-4000
**Bezdrôtový prístupový bod** (anglicky *wireless access point* – **WAP**, alebo len *access point* – **AP**) je zariadenie, ktoré navzájom prepája bezdrôtové sieťové komunikačné zariadenia, čím vytvára bezdrôtovú sieť. Bezdrôtový prístupový bod funguje ako fyzický regeneračný zosilňovač opakovač (*repeater*) alebo ako smerovač (router).

Prístupový bod sa obvykle pripája k pevnej sieti typu Ethernet, čo umožňuje prenášať dáta medzi bezdrôtovými a drôtovými zariadeniami. Niekoľko prístupových bodov sa môže navzájom prepojiť a vytvoriť tak väčšiu sieť, ktorá umožňuje „roaming“. Naproti tomu sieť, v ktorej sa klientske zariadenia komunikujú priamo navzájom, bez prístupových bodov, sa nazýva ad-hoc sieť.

Popularita lacných a ľahko inštalovateľných bezdrôtových prístupových bodov rýchlo vzrástla na prelome 20. a začiatku 21. storočia. Tieto zariadenia poskytli spôsob ako sa v typických ethernetových sieťach zbaviť káblov. Zatiaľčo inštalácia kabeláže v kancelárii, doma alebo v škole často vyžaduje prevliekanie mnohých káblov cez steny a stropy, bezdrôtové siete umožňujú kabeláž zredukovať alebo úplne eliminovať. Okrem toho bezdrôtové siete poskytujú používateľom väčšiu pohyblivosť, čím oslobodzujú jednotlivcov od obmedzení počítačov „prikáblovaných“ k stene.

V priemyselnej a obchodnej sfére mali bezdrôtové siete veľký vplyv na činnosť - zamestnanci v tejto oblasti teraz často nosia prenosné dátové terminály, v ktorých sú zabudované skenery čiarového kódu a bezdrôtové adaptéry, čo im umožňuje aktualizovať údaje o stave prác a skladových zásobách v reálnom čase.

Kategória:Bezdrôtové siete
Kategória:Sieťový hardvér
Kategória:Smerovanie
Tepelná úprava potravín

right|thumb|Subjektívne dobrý obed
**Tepelná úprava potravín** je technologický postup úpravy potravín teplom.
 
Ide o celý rad metód prípravy rôznorodých surovín a prísad tak, aby bol dosiahnutý žiadaný chuťový a estetický výsledok. Zvyčajne sa postupuje podľa vopred daného návodu – receptúry. Chuť výsledného pokrmu ovplyvňuje kvalita a druh použitých surovín, spôsob a dĺžka prípravy, použité koreniny a schopnosti kuchára zladiť škálu použitých zložiek do výslednej chuti jedla.

## Technický pohľad
Pri úprave jedla teplom dochádza ku chemickým a fyzikálnym procesom, ktoré menia vlastnosti surovín. Nastáva zrážanie bielkovín a poškodenie bunkových štruktúr varených surovín. Dostatočne dlhá tepelná úprava v konečnom dôsledku spôsobí zmäknutie varených surovín, čím sa dosiahne konzistencia vhodná na požívanie. Zároveň dochádza k uvoľneniu štiav obsiahnutých v surovinách, Osmotický tlak spôsobí preniknutie soli a iných pochutín cez bunkové steny.

Rôzne spôsoby tepelnej úpravy jedál používané po svete ovplyvňuje dostupnosť surovín, stravovacie zvyky, estetické hľadisko, úroveň poľnohospodárstva a ekonomiky a kultúrne a náboženské zvyky.

## Techniky tepelnej úpravy jedla
* úpravy účinkom vlhkého tepla:
** varenie v užšom zmysle: 
*** varenie v tekutine
*** varenie v pare (parenie)
*** varenie vo vákuu
*** pošírovanie
*** blanšírovanie
*** zaprávanie
** dusenie:
*** dusenie na sporáku
*** dusenie v rúre
*** dusenie vo vodnom kúpeli
* úpravy účinkom suchého tepla (pečenie): 
** pečenie v rúre
** pečenie na panvici
** grilovanie (pečenie na rošte a pečenie na ražni) 
** pečenie v papilote a pečenie vo fólii
** pečenie na anglický spôsob
** pečenie v konvektomate
** gratinovanie (zapekanie)
* praženie (smaženie)
** praženie úsporným spôsobom
** praženie na francúzsky spôsob (fritovanie)
* opaľovanie (opálenie peria, srsti)
*v rámci konzervovania potravín:
** grilovanie
** zaváranie
** údenie
** sušenie

## Referencie

## Externé odkazy
*http://www.gurmania.sk/cook/?priprava_pokrmov 
*http://nechodimnaprednasky.sk/stiahnut/prednasku/5612/81920/4.Technologick%C3%A9%20postupy%20pr%C3%ADpravy%20pokrmov.ppt 
*
*http://www.ssss.cz/files/ucebnice_3lete_obory/te/tehlavni.htm 
*http://www.nutripromag.com/wp-content/uploads/magazines/Nutripro_Cooking_Methods-0606.pdf  (slovenský preklad http://www.nestleprofessional.com/czech/cz/Documents/nutripro-7-cooking-sk.pdf ; v preklade sú chyby, napr. *roasting* nie je "praženie", ale pečenie iné než v trúbe či na grile; *baking* nie je "pečenie", ale len pečenie klasickým spôsobom; slovenskému termínu "pečenie" v texte zodpovedá nadpis dry-cooking methods).

## Iné projekty

Kategória:Gastronómia
Kategória:Príprava jedál
Pointer

**Pointer** môže byť:
* v informatike: ukazovateľ – kurzor, najmä šípka, ovládaný myšou, pozri kurzor
* v informatike: ukazovateľ – premenná, ktorej hodnota „ukazuje“ na adresu v pamäti, pozri ukazovateľ (informatika)
* ukazovacie zariadenie (najmä pri aplikáciách CAD), pozri pointer (ukazovacie zariadenie), špecificky aj TrackPoint
* v astronómii: pointačný ďalekohľad (vizuálny ďalekohľad primontovaný na astrograf, používaný na nastavovanie astrografu pri fotografovaní)
* druh anglického stavača, pozri pointer (stavač)
Ukazovateľ

**Ukazovateľ** môže byť:
* zariadenie alebo vec, ktorá ukazuje smer alebo stav, napr.:
**turistický ukazovateľ
**ukazovateľ rýchlosti
**ukazovateľ smeru (v aute)
**ukazovateľ vlhkosti
**ukazovateľ skóre
* v informatike:
**pointer – kurzor, najmä šípka, ovládaný myšou, pozri kurzor
**pointer – premenná, ktorej hodnota „ukazuje“ na adresu v pamäti, pozri ukazovateľ (informatika)
* vymedzenie premennej veličiny v štatistike, pozri ukazovateľ (štatistika)
*indikátor – charakteristická číselná hodnota, najmä v podobe podielu (čiže vzťahu hodnôt), napr.:
**hospodársky ukazovateľ (ekonomický ukazovateľ)
*súpis, register, index
Smerník

**Smerník** môže byť:
* všeobecne: bod, na ktorý sa smeruje (napr. smerník lietadla, magnetický smerník)
* vo vojenstve:
** horizontálny uhol meraný v smere hodinových ručičiek od referenčného smeru k danému smeru, synonymá: azimut, orientovaný uhol, odmer, pozri azimut (vojenstvo)
** vojak plniaci úlohy vojenskej poriadkovej služby, napr. určujúci smer, pozri smerník (vojenstvo)
* vo výpočtovej technike: premenná, ktorej hodnotou je pamäťová adresa, synonymum: ukazovateľ, angl. *pointer*, pozri ukazovateľ (informatika)
* hovorovo: orientačný stĺp so smerovými šípkami alebo podobným značením

## Pozri aj
* azimut
* smer

## Referencie
UAZ

250px|náhľad|UAZ 452
250px|náhľad|UAZ 469
250px|náhľad|UAZ Patriot
**UAZ (УАЗ)** čiže **Ulianovskij avtomobiľnyj zavod** () je výrobca automobilov v ruskom meste Ulianovsk, ktorý vyrába terénne autá, sanitky a nákladné autá.

## Iné projekty

## Externé odkazy
Stránka výrobcu UAZ
Frederic Leighton

**Lord Frederic Leighton** (* 3. december 1830, Scarborough, Spojené kráľovstvo – † 25. január 1896, Londýn) bol anglický maliar a sochár viktoriánskeho neoklasicizmu.

Technika a štýl jeho tvorby boli ovplyvnené antickou mytológiou. 

Jeho obrazy sa stali vyhľadávanými a boli často reprodukované, keď si jeho prvý obraz zakúpila kráľovná Viktória. Leighton bol neskôr zvolený za prezidenta *Royal Academy* v Londýne. 

## Galéria

Obrázok:Desdemona (Othello) by Frederic Leighton.jpg|*Desdemona*
File:Flaming_June,_by_Frederic_Lord_Leighton_(1830-1896).jpg|*Žeravý jún*, 1895
File:Frederick Leighton - Biondina.jpg|*Biondina*, 1879
File:1880 Frederic Leighton - Self portrait.jpg|*Autoportrét*, 1880


File:Frederic Leighton, ‘Portrait of May Sartoris’, c. 1860, Oil on canvas, Kimbell Art Museum.jpg|*Portrét May Sartoris*, 1860
File:Leighton, Frederick - Old Damascus, Jew's Quarter.jpg|*Damašok*
File:Richard Francis Burton (painting by Frederic Leighton).jpg|*Richard Francis Burton*
File:Leighton, Frederic - Invocation.jpg|*Vestálka*


File:LeightonRomanLady.png|*Rímska žena*
File:Leighton, Frederic - Idyll - c. 1880-81.jpg|*Idyla*
File:Frederic_Leighton_-_Dante_in_Exile.jpg|*Dante v exile*
File:Frederic Leighton - The Isle of Chios.jpg|*Chios*


## Iné projekty

## Externé odkazy
* 114 diel Frederica Leightona 
* Advice to Young Artist's by Frederick Lord Leighton  
* Scarborough, Birthplace of Lord Frederic Leighton 
* Leighton House Museum
* Obituary from The Times
* Leighton Gallery at MuseumSyndicate
*  Frederic Leighton na Art Renewal Center 

Kategória:Anglickí maliari
Kategória:Anglickí sochári
Kategória:Držitelia Radu Pour le Mérite
Kategória:Preraffaelisti
Kategória:Víťazi Prix de Rome
Kategória:Členovia Académie des beaux-arts
Ladislav Jurkemik

**Ladislav Jurkemik** (* 20. júl 1953, Jacovce) je bývalý slovenský futbalista (obranca) a tréner.

Hráč Interu Bratislava (1971-80, 1981-83), Dukly Banská Bystrica (1980-81), FC St. Gallen (1984-88), FC Chur (1988-92). V lige 318 zápasov a 53 gólov.

Juniorsky Majster Európy 1972, Majster Európy 1976, tretí na Majstrovstvách Európy 1980. Reprezentoval 57 krát, dal 3 góly. Bol účastníkom Majstrovstiev sveta vo futbale v roku 1982.

V roku 2002-2003 reprezentačný tréner Slovenska, Inter Bratislava 2006-2007.

Kategória:Česko-slovenskí futbalisti
Kategória:Slovenskí futbalisti
Kategória:Slovenskí futbaloví tréneri
Kategória:Hráči Majstrovstiev Európy vo futbale 1976
Kategória:Hráči Majstrovstiev Európy vo futbale 1980
Kategória:Hráči Majstrovstiev sveta vo futbale 1982
Kategória:Majstri Európy vo futbale
Kategória:Osobnosti z Jacoviec
Štefan Čambal

**Štefan Čambal** (* 17. december 1908, Prešporok – † 18. júl 1990, Praha) bol slovenský futbalista (záložník) a tréner.

Reprezentačný krst mal 22. mája 1932 v Prahe proti Rakúsku (1:1). V rokoch 1932 – 35 reprezentoval 22-krát; držiteľ striebornej medaily z MS 1934. Hráč I. ČsŠK Bratislava a Slavie Praha (štyrikrát majstrom ČSR). 1929 – 39 účastník I. ligy (odohral 138 zápasov a dal 10 gólov). V rokoch 1939 – 45 bol trénerom slovenskej reprezentácie, v rokoch 1947 – 48 česko-slovenskej. V rokoch 1964 – 66 pôsobil ako prvý česko-slovenský tréner v Austrálii (FC Prague Sydney).

Kategória:Narodenia v 1908
Kategória:Úmrtia v 1990
Kategória:Slovenskí futbalisti
Kategória:Slovenskí futbaloví tréneri
Kategória:Česko-slovenskí futbalisti
Slovenská asociácia western ridingu a rodea

**Slovenská asociácia western ridingu a rodea** (skr. **SAWRR)** je slovenská športová organizácia zaoberajúca sa podporou a rozvojom jazdeckého odvetvia western a  vybranými disciplínami odvetvia rodeo.
Vznikla v roku 1993 ako nástupnícka organizácia slovenskej vetvy *Českosloveského western a ródeo klubu*. V súčasnosti združuje okolo 200 členov, z toho cca 50 členov jazdí súťažne.
V roku 1996 sa od SAWRR odčlenila skupina jazdcov, ktorí preferovali rodeové disciplíny a založili Asociáciu rodeových športov Slovenska.  SAWRR je členom Slovenskej jazdeckej federácie.

## Externé odkazy
Oficiálna stránka SAWRR

Kategória:Jazdectvo
Western riding
Kategória:Organizácie založené v 1993
Karol Dobiaš

**Karol Dobiaš** (* 18. december 1947, Trnava) je bývalý slovenský futbalista (obranca) a tréner.

## Klubová kariéra
Ligový debut v drese Spartaka Trnava zažil v 1. kole sezóny 1966/67. Trnava vyhrala nad Bohemians Praha 5:1. Za klub zo „slovenského Ríma“ odohral 278 ligových stretnutí a dal 11 gólov. So Spartakom získal päť československých titulov a dostal sa s klubom až do semifinále EPM v roku 1969. Neskôr prestúpil do Bohemiansu Praha.

## Reprezentačná kariéra
V reprezentačnom drese sa po prvý raz objavil v roku 1968. Zúčastnil sa MS 1970 v Mexiku. Vrchol reprezentačnej kariéry zažil na ME 1976 v Juhoslávii. Bol oporou víťazného československého mužstva. Vo finále proti Nemecku sa presadil aj strelecky.

## Trénerská kariéra
Po ukončení hráčskej kariéry sa z Dobiaša stal tréner. Bol kormidelníkom viacerých českých klubov (Hradec Králové, Brno, Sparta Praha). S pražským tímom vyhral aj českú ligu.

## Úspechy
* majster Európy 1976 v Juhoslávii
* účastník MS 1970 v Mexiku
* 5-násobný majster Československa (1968, 1969, 1971, 1972, 1973)
* 3-násobný víťaz Československého pohára (1967, 1971, 1975)
* v rokoch 1970 a 1971 vyhlásený za futbalistu roku v Československu
* člen All-stars na ME 1976
* 3. v ankete "Futbalista storočia na Slovensku"
* člen Siene slávy slovenského futbalu

## Referencie

# Karol Dobiaš o svojom detstve a začiatkoch vo futbale, podcast Po Živote s Tomášom Verešom, 1.10.2024

Kategória:Osobnosti z Trnavy
Kategória:Slovenskí futbalisti
Kategória:Česko-slovenskí futbalisti
Kategória:Slovenskí futbaloví tréneri
Kategória:Hráči FC Spartak Trnava
GAZ 69

**GAZ 69** je a terénny automobil s pohonom 4x4 vyrábaný automobilkou GAZ v období rokov 1953 až 1972.

## História
GAZ-69 bol základným typom ľahkého terénneho automobilu s pohonom všetkých kolies pre všetky štáty Varšavskej zmluvy. Od roku 1952 sa vyskytoval všade tam, kam dosahovala sféra záujmov Sovietskeho zväzu. Robustná konštrukcia vozidla zniesla aj nešetrné zaobchádzanie. Daňou za dobré jazdné vlastnosti v teréne bola vysoká spotreba paliva. Okrem základnej verzie určenej na prepravu osôb a nákladu sa vyskytli modifikácie využívajúce podvozok GAZ 69. Boli to rádiovozy, vozidlá pre chemický prieskum, veliteľské vozidlá, sanitné úpravy, špeciálna úprava na mobilné odpaľovacie zariadenie štvorice protitankových riadených rakiet 3M6 ŠMEL (v kóde NATO AT-1 Snapper). GAZ 69 nahradil v roku 1953 zastaraný model GAZ 67. Prvé kusy boli vyrobené v závode Gorkovskij avtomobiľnyj zavod (ГАЗ - Горьковский автомобильный завод), ale v roku 1955 bola výroba presunutá do Uljanovského UAZu.

V lete roku 1955 vydal minister automobilového priemyslu ZSSR príkaz závodu UAZ o prevzatí výroby vozidiel GAZ 69, GAZ 69A a prívesov GAZ-704 k nim. Prvé kusy boli vyrábané z dielov dovezených z Gorkého závodu.
Od roku 1956 začal UAZ vyvážať tieto vozidlá do celého sveta. V roku 1959 už bolo možné nájsť vozidlá GAZ 69 alebo UAZ 69 v 22 krajinách sveta. GAZ 69 sa vo výrobnom programe firmy udržal až do roku 1972. 

## Technický popis
Vozidlo malo otvorenú karosériu. Základná verzia bola dvojdverová so sklopným zadným čelom s možnosťou zakrytia priestoru posádky plachtou. Vodič a veliteľ mali samostatné sedadlá a prepravované mužstvo sedelo na laviciach po stranách nákladového priestoru. Čelné sklo bolo možné sklopiť. Tuhé nápravy boli odpružené pozdĺžnymi listovými pružinami. Vozidlo poháňal štvortaktný zážihový štvorvalec cez trojstupňovú prevodovku. Vozidlo malo aj dvojstupňovú redukčnú prevodovku. Zadná náprava mala stály pohon, pohon prednej nápravy bolo možné zapnúť z miesta vodiča. Brzdy boli čeľusťové, hydraulické na všetkých kolesách.

## Ďalšie parametre
náhľad|vpravo|250px|riadiaca doska

## Pozri aj
náhľad|vpravo|250px|GAZ-69
* GAZ 67
* 3M6 ŠMEL

## Zdroj
* http://www.military.cz prístup 24.7.2008
* http://www.vojenskatechnika.sk  prístup 24.7.2008
* ATM č.1/1999; GAZ 69, autor: Ing. Jan Martinec

## Iné projekty

## Externé odkazy
Stránky výrobcu GAZ 

Kategória:GAZ
Kategória:Terénne automobily
Gorkovskij avtomobiľnyj zavod

náhľad|Logo spoločnosti GAZ
náhľad|GAZ 3106

**Gorkovskij avtomobiľnyj zavod** (), skratka **GAZ** je ruský výrobca automobilov. Od roku 2005 funguje pod touto značkou celý holding, ktorý zahŕňa okrem hlavnej firmy ďalších 18 ruských výrobcov automobilov, autobusov a strojov, obchodné a servisné firmy. Je najväčším výrobcom automobilov v Rusku. Sídlo holdingu je v meste Nižnij Novgorod (v r.1932 - 1990 bol názov mesta Gorkij). 

V minulosti bola firma u nás známa najmä výrobou ťažkotonážnych nákladných automobilov, niekoľkými modelmi osobných áut (*[[Volga (automobil)|Volga]]*, *[[Čajka (automobil)|Čajka]]*), ale aj vojenským terénnym automobilom GAZ 69 („Gazík“). Ako sa uvádza na stránke slovenského fanklubu tejto značky: *Dobová popularita týchto áut poznačila celé generácie a napríklad pomenovanie „gazík“ bolo označenie akéhokoľvek „offroadu“ po dlhé desaťročia. Skôr narodení spoluobčania majú často na vozidlá GAZ vytvorenú veľkú citovú väzbu - ako spomienku na službu v armáde, na prácu alebo aj na auto, ktoré kedysi ako rodina vlastnili a ako deti sa v nich vozili.*.

Dnes pod značkou *GAZ* vyrába ruský nástupca značky široký sortiment počnúc osobnými automobilmi, cez autobusy, dodávky až po nákladné automobily, špeciálnu techniku a ťažké stavebné mechanizmy.

## Štruktúra holdingu a súčasná produkcia
Holding GAZ tvorí v súčasnosti (r.2011) 6 divízií, z ktorých každá sa zameriava na iný druh produkcie. Do každej divízie sú začlenené jednotlivé závody a odbytové organizácie holdingu:

**1. Osobné a ľahké úžitkové automobily**
* Gorkovskij avtomobiľnyj zavod - výroba osobných automobilov, dodávok 
* Saranskij zavod avtosamosvalov - výroba výklopníkov, poľnohospodárskej techniky

**2. Nákladné automobily**
* Avtomobiľnyj zavod „Ural“ 

**3. Autobusy**
* Pavlovskij avtobusnyj zavod
* Kurganskij avtobusnyj zavod
* Likinskij avtobusnyj zavod
* Golicynskij avtobusnyj zavod
* Kanašskij agregatnyj zavod - výroba súčiastok pre autobusy a trolejbusy

**4. Šeciálna technika**
* Tverskoj Ekskavator - výroba exkavátorov - rýpadiel, pásových rýpadiel a nakladačov
* Brjanskij Arsenal - výroba motorových zrovnávačov, cestných fréz, finišérov, lesných strojov, buldozérov, nakladačov a podobne
* Čeľabinskije strojiteľno-dorožnyje mašiny - výroba ťažkotonážnych motorových zrovnávačov a náhradných dielov
* Zavolžskij zavod guseničnych ťagačej - výroba pásových dopravníkov, automobilových kabín a rôznych autosúčiastok 

**5. Hnacie agregáty** 
* Jaroslavskij motornyj zavod Avtodizeľ - výroba naftových motorov a ich častí
* Jaroslavskij zavod dizeľnoj apparatury - výroba vysokotlakových čerpadiel a ďalších súčastí naftových motorov
* Uľjanovskij motornyj zavod - výroba benzínových motorov a ich častí
* Nižegorodskije motory - výroba a vývoj prevodoviek a motorov  

**6. Autosúčiastky**
* Gorkovskij avtomobiľnyj zavod
* Zavod štampov i press-form - výroba a vývoj výliskov, foriem

## Referencie


## Iné projekty

## Externé odkazy
* Oficiálna stránka 
* Múzeum histórie spoločnosti GAZ - oficiálna stránka (v ruštine)
* Múzeum histórie spoločnosti GAZ - fotogaléria fanúšika (v ruštine)
* stránka slovenského fanklubu automobilov GAZ
Ján Popluhár

**Ján Popluhár** (* 12. september 1935, Čeklís (Bernolákovo) – † 6. marec 2011, Bratislava) bol slovenský futbalový obranca, v roku 2000 vyhlásený za futbalistu storočia na Slovensku. Pochovaný je v rodnom Bernolákove.

## Klubová kariéra
Najslávnejšie roky zažil v Slovane Bratislava. V belasom drese odohral 12 sezón. Trikrát triumfoval so Slovanom v Česko-slovenskom pohári. Vojenčinu strávil v drese *Rudá hvězda Brno*. V československej lige nastúpil v 306 zápasoch a dal 23 gólov. 
V roku 1969 prestúpil do Olympique Lyonnais. Po ukončení hráčskej kariéry sa stal trénerom.

## Reprezentačná kariéra
Za Česko-Slovensko odohral 62 zápasov. Na majstrovstvách Európy 1960 získal bronzovú medailu. Na majstrovstvách sveta 1962 obsadilo česko-slovenské mužstvo 2. miesto. Bol zaradený do viacerých all-stars tímov na turnaji. Hral aj na MS 1958.

## Zaujímavosti
V roku 1963 hral za mužstvo sveta vo Wembley proti Anglicku a v roku 1965 ho pozval Sir Stanley Matthews na svoj rozlúčkový zápas. Experti ho stavali na úroveň hráčov ako Alfredo Di Stéfano, Lev Jašin, Josef Masopust či Ferenc Puskás.
V roku 1967 obdržal *Svetovú cenu za fair play* (World Fair Play Award), a to konkrétne za zastavenie hry na Majstrovstvách sveta 1962 po zranení Pelého. 
V roku 2002 mu prezident Rudolf Schuster prepožičal štátne vyznamenanie Rad Ľudovíta Štúra I. triedy. V 1995 bola Jánovi Popluhárovi udelená Cena fair play predsedu SOV za "celoživotné vystupovanie v duchu fair play". Od roku 2010 cena nesie Popluhárovo meno.
22. marca 2011 na XXXV. riadnom kongrese Európskej futbalovej únie (UEFA) v Paríži, priznali Popluhárovi delegáti UEFA, Smaragdový rád za zásluhy pri rozvoji futbalu.
Ocenenie pre najlepšieho futbalistu roka na Slovensku, nesie od svojho 18. ročníka (rok 2010) názov - Cena Jána Popluhára. Je po ňom pomenovaná planétka (267585) Popluhár. Slovenská pošta a.s. si ho pripomenula v r.2013 vydaním príležitostnej poštovej známky.

## Úspechy
* 2. miesto na MS 1962 v Čile
* 3. miesto na ME 1960 vo Francúzsku
* víťaz Československého pohára 1962, 1963, 1968
* Futbalista roka 1965
* Futbalista storočia na Slovensku
* člen Siene slávy slovenského futbalu

## Referencie

## Externé odkazy
* Reprezentačná štatistika Popluhára
* Popluhár: The people's choice
* Ján Popluhár nás navždy opustil

Kategória:Slovenskí futbalisti
Kategória:Česko-slovenskí futbalisti
Kategória:Slovenskí futbaloví tréneri
Kategória:Česko-slovenskí futbaloví tréneri
Kategória:Hráči ŠK Slovan Bratislava
Kategória:Hráči Olympique Lyonnais
Kategória:Hráči 1. FC Brno
Kategória:Osobnosti na slovenských poštových známkach
Kategória:Osobnosti z Bernolákova
Kategória:Hráči Majstrovstiev sveta vo futbale 1958
Kategória:Hráči Majstrovstiev sveta vo futbale 1962
Kategória:Držitelia Radu Ľudovíta Štúra I. triedy
Vytrvalostné jazdectvo

**Vytrvalostne jazdectvo (endurance)** alebo **dištančné jazdectvo** je samostatné jazdecké odvetvie v ktorom sa hodnotí rýchlosť a vytrvalosť koňa.   
Popri military je to pre koňa a jazdca, hlavne vo vyšších stupňoch obťažnosti najnáročnejšia jazdecká disciplína. Je to jedna z najkrajších a zároveň aj jednou z najviac horse friendly (najbezpečnejšiou pre kone) zo všetkých jazdeckých disciplín, pretože sa väčšinou koná v prirodzenom prostredí vo voľnej prírode. Počas celej súťaže sa dbá o to, aby nebolo ohrozenie zdravie koňa, na trati sa vykonávajú pravidelné veterinárne kontroly a keď veterinár usúdi, že by mohlo byť ohrozené zdravie koňa, nedovolí dvojici pokračovať v súťaži.
V národných podmienkach sa rozlišujú tieto stupne obťažnosti:
* Z – do 
* ZL – 40 – 
* L – 60 – 
* S – 80 – 
* ST – 100 – 
* T – 120 – 
* TT – 140  viac kilomentrov.

Môžu sa konať aj viacdňové súťaže, pozostávajúce z viacerých etáp.

Štartovať sa môže buď hromadným štartom, alebo jednotlivo v stanovených intervaloch. Ak sa štartuje jednotlivo, intervaly sú minimálne 2 minúty. Najmenej každých  je veterinárna kontrola, aby sa zamedzilo ohrozeniu zdravia koňa.

Po dojazde jazdca s koňom do ciela sa koňovi do stanovenej doby musí ustáliť tepová frekvencie na minimálne 64 tepov za minútu, ak sa do stanoveného času neustáli – dvojica je diskvalifikovaná. Toto pravidlo je kvôli zamedzeniu uštvania koňa. Čas ustálenia tepu je stanovený väčšinou na 30 minút, môže byť skrátený na 20 minút. V niektorých kategóriách sa udeľuje cena kondície, teda cena pre koňa, ktorý je po absolvovaní pretekov podľa názoru veterinárnej komisie v najlepšej kondícii. Táto cena je často jazdcami hodnotená vyššie ako samotné víťazstvo.

Takéto medzinárodné súťaže sa na Slovensku konajú napríklad v Šamoríne (x-bionic sphere), Topoľčiankách alebo Orave. Národné sa konajú napríklad v Kaľamenovej alebo Liptove.

Kategória:Jazdectvo
Mária Kišonová-Hubová

[vpravo|thumb|Hrob manželov Hubovcov na bratislavskom [Cintorín Slávičie údolie|cintoríne Slávičie údolie]]
**Mária Kišonová-Hubová** (* 17. marec 1915, Láb – † 11. august 2004, Bratislava) bola slovenská operná speváčka (soprán) a pedagogička. Manželka Mikuláša Hubu a matka Martina Hubu.

Dlhoročná významná sólistka (1938–1978) opery Slovenského národného divadla v Bratislave. Profesorka na VŠMU v Bratislave. Vynikla najmä v operných úlohách diel G. Pucciniho, W. A. Mozarta, G. Verdiho, v slovanskom repertoári a v opere 20. storočia. Venovala sa aj koncertnej činnosti.

## Ocenenie
* 1968 – Národná umelkyňa

## Literatúra
* Mária Kišonová-Hubová, Ursínyová, Terézia: *Volali ma Mimi*, Divadelný ústav, 2001, ISBN 8085455994 .

## Referencie

## Externé odkazy

* Mária Kišonová-Hubová v archíve Slovenského národného divadla
* Mária Kišonová-Hubová   v archíve Národného divadla v Prahe
* Osobnosti.sk  
* Mária Kišonová-Hubová: Sopránová primadona, akých nebolo mnoho
*Mária Kišonová-Hubová, operná diva obdarená talentom, šarmom a eleganciou (1)Opera Slovakia
*Mária Kišonová-Hubová, operná diva obdarená talentom, šarmom a eleganciou (2)Opera Slovakia

Kategória:Slovenské operné speváčky
Kategória:Sopranistky
Kategória:Členovia Opery Slovenského národného divadla
Kategória:Slovenskí hudobní pedagógovia
Kategória:Česko-slovenskí národní umelci
Kategória:Osobnosti z Lábu
Jozef Bomba

JUDr. **Jozef Bomba** (* 30. marec 1939, Bardejov – † 27. október 2005, Košice) bol slovenský futbalista (obranca).

Narodil sa v Bardejove. Spočiatku sa venoval atletike (skok do diaľky, šprint), od 16 rokov prešiel definitívne k futbalu.

## Klubová kariéra
Hrával za FK Slavoj Bardejov, neskôr za RH Brno, Tatran Prešov a VSS Košice. S Tatranom obsadil v prvej česko-slovenskej lige v sezóne 1963/64 tretie a v sezóne 1964/65 druhe miesto. V I. lige odohral 282 zápasov a dal v nich 7 gólov.

Pre zdravotné problémy musel skončiť s aktívnou činnosťou a začal sa venovať právu. V roku 1989 odišiel Jozef Bomba do invalidného dôchodku.

## Reprezentačná kariéra
Česko-Slovensko reprezentoval v rokoch 1960 až 1970. V roku 1962 sa zúčastnil na MS v Čile, kde sa ČSR umiestnila na 2. mieste. Raz hral za výber Európy (Bomba nastúpil v drese Európy proti Škandinávii 20. mája 1964 v Kodani).

## Úspechy
* Najúspešnejší športovec Prešovského okresu v rokoch 1963 a 1964
* Držiteľ ceny fair play MUDr. Ivana Chodáka.

## Referencie

Kategória:Osobnosti z Bardejova
Kategória:Slovenskí futbalisti
Kategória:Česko-slovenskí futbalisti
Kategória:Hráči FK Slavoj Bardejov
Kategória:Hráči 1. FC Brno
Kategória:Hráči 1. FC Tatran Prešov
Kategória:Hráči MFK Košice
Kategória:Hráči Majstrovstiev sveta vo futbale 1962
Asociácia rodeových športov Slovenska

**Asociácia rodeových športov Slovenska** (skr. **ARŠ**) je  nezávislé, dobrovoľné, občianske združenie, ktoré združuje fyzické a právnické osoby so záujmom o rodeový šport. Jej cieľom je napomáhať rozvoju rodea na Slovensku, pomáhať organizátorom a jazdcom, zvyšovať úroveň a imidž rodea na Slovensku. ARŠ vznikla v roku 1996 odčlenením od SAWR.

## Externé odkazy
Oficiálna stránka ARŠ 
Kategória:Jazdectvo
Rodeo
Kategória:Organizácie založené v 1996